《晚宿山中与土酋共寝情亦真率因赋此诗》
明代·程本立

寂寂空岩夜，凄凄急雨寒。土酋分武帐，山鬼怪儒冠。

天欲劳筋骨，人当见胆肝。忘形自高枕，睡熟梦金銮。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。